Kamu bisa jelasin ke aku soal Juara Carta Mingguan Muzik Muzik 36 dalam bahasa melayu?

Muzik Muzik memasuki musim ke 36 pada tahun 2021 dan carta mingguannya bermula pada 14 Disember 2020 ketika musim ke-35 masih berlangsung. Ekoran Perintah Kawalan Pergerakan Malaysia 2020-21 yang menyebabkan penundaan acara akhir Anugerah Juara Lagu ke-35, musim ke-36 ini tertunda sehingga AJL 35 berakhir pada 15 Mac 2021. Beserta itu, program Muzik Muzik turut melalui proses penjenamaan semula dengan barisan penerbitan dan pengacaraan terbaharu . Salah satu faktor penjenamaan semula ini adalah ekoran krisis penjurian ketika Separuh Akhir Muzik Muzik 35  yang mengakibatkan program ini mendapat kritikan pelbagai pihak termasuk dalam kalangan artis .

Musim baharu ini menampilkan gandingan hos baharu Alif Satar dan Daiyan Trisha  di bawah kelolaan pasukan pengurusan program Aida Azira Hussein dan Amy Azhar dan diterbitkan oleh Shahrizan Razalli. Penerbit penyelaras ialah Puan Nor Shahila Harun Shah dan Penerbit Eksekutif ialah Encik Jamil Hassan . Malangnya Daiyan hanya bersiaran sehingga episod ke-18 ekoran rombakan produksi yang dibuat dengan menggantikannya dengan Sissy Imann bermula episod ke-19 sementara Alif masih dikekalkan  .

Berikut adalah senarai lagu-lagu yang pernah menjuarai carta mingguan berdasarkan undian pembaca menerusi borang yang dipaparkan laman web rasmi Muzik Muzik.